
SABIEDRĪBAS AR IEROBEŽOTU ATBILDĪBU
LIMBAŽU SLIMNĪCA IEPIRKUMA KOMISIJA

Vienotais reģ. Nr. 4000336161, Klostera iela 3, Limbaži, LV-4001, 
e-pasts pasts@limbazuslimnica.lv 

Limbažos
Datums skatāms laika zīmogā  Nr. 3.4/26/146			Pretendentiem, kam izsniegts iepirkuma nolikums
SIA “LIMBAŽU SLIMĪCA” iepirkumu komisija saņēmusi pretendenta komentārus un ierosinājumus iepirkuma “Oftalmoloģijas kabineta aprīkojuma iegāde un uzstādīšana SIA “LIMBAŽU SLIMNĪCA” vajadzībām”, identifikācijas nr. LIMB 2026/4, ietvaros.
1. jautājums
Lūdzam izskaidrot šo - Iespēja apskatīt attēlu dzīvajā,  prasību, jo tā nav līdz galam izprotama un ierobežojoša konkurenci. Dzīvajā USG ierīcēm tiek uzņemts video, no kura tiek attiecīgi izvilkti attēli. Ierosinām šo svītrot vai izteikt sekojošā redakcijā: Iespēja iegūt attēlus no uzņemtā video faila.
Atbilde
Skaidrojam, ka šī prasība paredz iespēju apskatīt attēlu un video.
2. jautājums
Lūdzam iepirkuma komisiju precizēt vai svītrot Tehniskās specifikācijas pozīciju 1.5., jo lietotie termini "nepārtraukta zoom iespējas" un "vietas un rajona izvēle" nav standarta medicīniskās ultraskaņas programmatūras parametri, ir subjektīvi interpretējami un nepamatoti ierobežo konkurenci par labu konkrētam ražotājam. Ierosinām izteikt sekojošā redakcijā: Vismaz 2 x attēla palielinājuma iespējas.
3.jautājums 
Ierosinām pievienot kā alternatīvu JPEG, kas ir tas pats JPG cita veida un PDF, kas ir standarta atskaišu datu formāts.
4.jautājums
Lūdzam iepirkuma komisiju precizēt vai svītrot minēto punktu,  jo esošajā redakcijā tie satur tehniski nekorektus un klīniski nepamatotus parametrus, kas neļauj objektīvi novērtēt pretendentu piedāvājumus un mākslīgi ierobežo konkurenci. Oftalmoloģiskajā ultraskaņā elektronisko mērījumu (marķieru/kaliperu) precizitāti tiešā veidā nosaka un ierobežo paša aparāta un zondes aksiālā izšķirtspēja. Ja iekārtas aksiālā izšķirtspēja ir, piemēram, 0,015 mm kā jautāts , programmatūras mērījumu precizitāte jau matemātiski ir krietni augstāka un detalizētāka par prasītajiem 0,046 Skaitlis 0,046 mm ir specifisks viena ražotāja programmatūras solis (pikseļu attiecība pret attēlu), kam nav nekāda klīniskā pamatojuma. Oftalmoloģijā B-skenēšanas režīmā neviens speciālists neveic diagnostiku ar četru zīmju aiz komata precizitāti, jo galīgo mērījumu ietekmē arī operatora rokas kustība un marķiera manuālā novietošana. Prasība var izslēgt citas augstākās klases iekārtas ar labāku izšķirtspēju. 
Prasību var izteikt redakcijā : Attāluma mērīšanas funkcija, izmantojot vairākus elektroniskos marķierus (callipers).
5.jautājums
Lūdzam iepirkuma komisiju precizēt vai svītrot minēto punktu. Leņķa mērīšanas funkcija oftalmoloģijā primāri tiek izmantota UBM (ultraskaņas biomikroskopijas) augstas frekvences 35-50 Mhz zondēm, lai mērītu priekšējās kameras kaktu (glaukomas diagnostikai). Šajā iepirkumā tiek prasīta 12 MHz zonde acs mugurējā segmenta izmeklēšanai (tīklenei, stiklveida ķermenim). Mugurējā segmenta standarta B-skenēšanā leņķu mērīšana ar "puses grāda" precizitāti praktiskajā medicīnā netiek pielietota un nav klīniski verificējama. Otrkārt, formulējums "Vertex un precizitāte 1/2°” nav tehniski skaidrs – vai tas nozīmē programmatūras spēju attēlot leņķi ar 0,5° soli, vai reālu mērījuma precizitāti? Tā kā mērījumu veic ārsts manuāli uz ekrāna, cilvēka acs un rokas kļūda vienmēr pārsniegs pusi grāda. Prasību izteikta ļoti ierobežojot konkurenci un nav pamatota.  
Ierosinām prasību izteikt redakcijā: Programmatūrā iebūvēts rīks leņķu mērīšanai.
6.jautājums
Lūdzam svītrot šo subjektīvo, ierobežojošo konkurenci prasību pēc "klīniskās rezolūcijas 0,1 mm, jo prasītā punktā 4.3 elektroniskā rezolūcija tieši  nosaka faktisko attēla precizitāti un ir vienīgais objektīvi izmērāmais lielums medicīniskajā ultraskaņā. 
Mūsdienu digitālajās oftalmoloģijas ultraskaņas sistēmās attēla kvalitāti un spēju saskatīt vissīkākās acs struktūras nosaka zondes un procesora reālā digitālā (aksiālā) izšķirtspēja. Šis ir stingrs, matemātiski un fizikāli verificējams parametrs, ko ražotājs garantē rūpnīcas testos un kas tieši nosaka, cik detalizētu attēlu ārsts redzēs uz ekrāna. Daudzi piegādātāji šā iemesla dēļ vairs nemin klīniskās rezolūcijas parametrus savos tehniskajos datos.
Atbilde
Tehniskajā specifikācijā noteiktās prasības ir izvirzītas ar mērķi nodrošināt pacientiem augstas kvalitātes diagnostiku, iegūt precīzus un uzticamus izmeklējuma rezultātus, kā arī nodrošināt efektīvu ārstniecības procesu. Visas prasības ir noteiktas, pamatojoties uz pasūtītāja objektīvajām vajadzībām un ir samērīgas izvirzītā mērķa sasniegšanai. Iepirkumu komisija izvērtējusi saņemtos pretendenta komentārus un informē, ka Tehniskā specifikācija netiks mainīta.
Iepirkumu komisijas priekšsēdētāja							O.Strogonova
ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

